system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Biblia ebraică?
assistant
Biblia ebraică (ori Scripturile evreiești), pentru evrei Tanah (în limba ,  ori ; de asemeni Tanach, Tenak, Tenakh), este în Iudaism și Mesianism denumirea canonul cărților biblice ebraice. 

Biblia ebraică, numită în ebraică Tanah, este, trecând prin traducerea în limba greacă numită Septuaginta, baza Vechiul Testament creștin, ea fiind o colecție de scrieri sacre comune ale iudaismului și creștinismului. Numele grec de Ta Biblia (gr. "cărțile") a fost dat, după tradiție, de cei șaptezeci de învățați evrei care au tradus-o din ebraică în elenă în timpul domniei lui Ptolemeu Filadelful la Alexandria (vezi Septuaginta).

Biblia ebraică, sau evreiască, este scrisă în limba ebraică antică, ("ebraica veche"), (conținând și câteva pasaje și un număr de cuvinte în aramaică). La evrei, Biblia mai este denumită Mikrá מקרא (Lectura, asemănător cu sensul numelui Koranului musulman), și mai ales ca TaNaH תנ"ך, nume acronim format din inițialele denumirilor celor trei elemente: Tora תורה ("Învățăturile"), Neviim נביאים ("Profeții") și Ketuvim כתובים ("Scrierile") - prin urmare - TaNaCh (litera ebraică כ se pronunță la sfârșitul cuvintelor ca un H, și la începutul cuvintelor ca un K):

 Legea sau Învățătura, denumită în ebraică Tora תורה, carte scrisă pe un sul și ținută în altarul sinagogilor, constă din cele cinci cărți atribuite lui Moise משה, denumite în grecește Pentateuh - cele cinci cărți ale Torei , cuprinzând perioada de la facerea lumii până la moartea lui Moise;
 Profeții, parte care se numește în ebraică Neviim נביאים, și care cuprinde perioada de la așezarea celor 12 triburi israeliene în Canaan כנען, până la exilul / robia în Babilon בבל, relatând profețiile prorocilor trimiși de Dumnezeu să vorbească în numele său;
 Celelalte Scrieri, denumite în ebraică Ketuvim כתובים, sau în greacă Hagiografa. Încep cu Psalmii תהילים și Cărțile înțelepciunii, și se termină cu scrieri referindu-se la întoarcerea din exil / robie.

În documentarul History Channel The Bible Unearthed (Biblia dezgropată) prof. Richard Friedman, prezentat ca autoritate mondială în materie de Biblie ebraică afirmă că ea nu este o carte, ci mai multe cărți, o întreagă bibliotecă având între 100 și 150 de autori, scrisă de-a lungul unui mileniu. Data cea mai timpurie la care a început scrierea Bibliei ar putea fi 922 î.Hr., conform lui Richard Elliott Friedman. Cele mai vechi manuscrise ale Bibliei sunt sulurile de argint, ele datează din 587-586 î.Hr. și sunt scrise în paleo-ebraică.

Conținut  

Biblia ebraică cuprinde următoarele cărți:

Tora (תורה) (Pentateuhul), care cuprinde primele cinci cărți ale Bibliei: 
Facerea (Geneza) בראשית - (Bereshít) Întâia Carte A Lui Moise
Ieșirea (Exodul) שמות - (Shemot) A Doua Carte A Lui Moise
Leviticul ויקרא - (Vaikrá) A Treia Carte A Lui Moise
Numeri במדבר - (B'midbar) A Patra Carte A Lui Moise
Deuteronomul (A doua Lege) דברים - (Dvarim) A Cincea Carte A Lui Moise
Profeții (נביאים, Neviim),"cei vechi":
Profeții vechi
 Cartea lui Iosua (יהושע)
 Cartea Judecătorilor (שופטים)
 Cartea întâi a lui Samuel (שמואל), Cartea a doua a lui Samuel
 Cartea întâi a Regilor (מלכים), Cartea a doua a Regilor
Profeții noi
 Cartea Profetului Isaia
 Cartea profetului Ieremia (ירמיהו)
 Cartea profetului Ezechiel (יחזקאל)
Cei doisprezece mici profeți
 Cartea profetului Osea
 Cartea profetului Ioel
 Cartea profetului Amos
 Cartea profetului Abdia
 Cartea profetului Iona
 Cartea profetului Mihea
 Cartea profetului Nahum
 Cartea profetului Habacuc
 Cartea profetului Sofonia
 Cartea profetului Agheu
 Cartea profetului Zaharia
 Cartea profetului Malahia.
 Scrierile (כתובים, Ketuvim) cuprind:
Cărțile poetice
 Cartea Psalmilor (תהילים Tehilim  - 150 de cântări și imnuri)
 Cartea Proverbelor (משלי)
 Cartea lui Iov (איוב)
 Cele cinci cărți hagiografice (megilot)
 Cartea Cântării Cântărilor (שיר השירים)
 Rut רות
 Cartea Lamentațiilor (איכה - Plângerile lui Ieremia)
 Cartea lui Qohelet (קהלת - Ecleziastul)
 Cartea Esterei (אסתר)
Alte cărți
 Daniel דניאל
 Ezra עזרא și Nehemia נחמיה
 Cronici 1 si 2. דברי הימים
Cărți apocrife
 Cartea întâi a Macabeilor, Cartea a doua a Macabeilor,(apocrife nebiblice)
 Cartea lui Tobia (apocrifă nebiblică)
 Cartea Iuditei (apocrifă nebiblică)
 Cartea profetului Baruh(apocrifă nebiblică)
 Cartea Înțelepciunii, Cartea lui Ben Sirah (Ecleziasticul)(apocrifă nebiblică)

Note

Bibliografie

Lectură suplimentară 
 O istorie a Bibliei ebraice, Mihai Valentin Vladimirescu, Editura Polirom, 2006

Legături externe 

  Cursuri despre Biblie de la Facultatea de Teologie Yale
  Cursuri despre Vechiul Testament de la Universitatea Harvard
 Deuteronom Benjamin Kilchör în Silviu Tatu (ed.) Introducere în studiul Vechiului Testament: Pentateuhul și Cărțile istorice Cluj-Napoca, Casa Cărții, 2016.
  Tanach
Comentarii clasice și moderne pe marginea Torei